《次韵谢吕君》
元代·方回

弱冠清脩更老成，诗来重慰故人情。向曾屡共阿戎语，今乃新闻侯喜声。

材大君当为杞梓，器微吾仅比瓶罂。平生吟社彫零尽，合许忘年友与盟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。